Document ID: 32008R0127

KOMISIJAS REGULA (EK) Nr. 127/2008
(2008. gada 13. februāris)
par nosaukuma ierakstīšanu aizsargātu cilmes vietas nosaukumu un aizsargātu ģeogrāfiskās izcelsmes norāžu reģistrā (“Oscypek” (ACVN))
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2006. gada 20. marta Regulu (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību (1) un jo īpaši tās 7. panta 5. punkta otro daļu,
tā kā:
(1)
Saskaņā ar Regulas (EK) Nr. 510/2006 6. panta 2. punktu un piemērojot minētās regulas 17. panta 2. punktu, Polijas pieteikums reģistrēt nosaukumu “Oscypek” ir publicēts Eiropas Savienības Oficiālajā Vēstnesī (2).
(2)
Slovākija saskaņā ar Regulas (EK) Nr. 510/2006 7. panta 1. punktu un atsaucoties uz minētās regulas 7. panta 3. punkta a), b) un c) apakšpunktu, iebilda pret paredzēto reģistrēšanu. Savā iebildumu paziņojumā Slovākija norādīja, ka nosaukuma “Oscypek” reģistrēšana varētu kaitēt nosaukumam “Slovenský oštiepok”, kura ierakstīšanu aizsargātu ģeogrāfiskās izcelsmes norāžu reģistrā Komisijai pieprasījusi Slovākija (3).
(3)
Ar 2007. gada 30. maija vēstuli Komisija aicināja iesaistītās dalībvalstis uzsākt attiecīgas savstarpējās apspriedes.
(4)
Polija un Slovākija panāca vienošanos, par ko paziņoja Komisijai ar vēstuli, kuru tā saņēma 2007. gada 28. jūnijā.
(5)
Saskaņā ar šo vienošanos Polija un Slovākija atzīst, ka ar nosaukumiem “Oscypek” un “Slovenský oštiepok” turpmāk apzīmēs sierus, kas ražoti atšķirīgi, kaut arī tiem ir kopīga vēsturiskā izcelsme un tradīcijas. Polija un Slovākija uzskata, ka atšķirības starp abiem sieriem, kuras saistītas ar izmantotajām izejvielām, ražošanas metodi un fizikālajām, ķīmiskajām un organoleptiskajām īpašībām, ir tik būtiskas, ka patērētājam nevajadzētu šos sierus jaukt. Polija un Slovākija atzīst, ka sieru “Oscypek” un “Slovenský oštiepok” konkurence ir likumīga, Polijai turklāt vēl uzsverot, ka nosaukuma “Oscypek” reģistrēšana par aizsargātu cilmes vietas nosaukumu nevarētu kaitēt Slovākijas ražotāju tiesībām izmantot nosaukumu “oštiepok” ar vai bez citiem pievienotiem apzīmējumiem.
(6)
Ieinteresēto pušu panāktā vienošanās neprasa grozīt datus, kas publicēti saskaņā ar Regulas (EK) Nr. 510/2006 6. panta 2. punktu. Tāpēc nosaukumu “Oscypek” jāieraksta reģistrā saskaņā ar minētās regulas 7. panta 4. punktu,
IR PIEŅĒMUSI ŠO REGULU.
1. pants
Šīs regulas pielikumā minēto nosaukumu ieraksta reģistrā.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 13. februārī

Labels: 3
18
17
6